b"\n_START_ARTICLE_\nValentin Conrart\n_START_SECTION_\nBakgrunn\n_START_PARAGRAPH_\nConrart ble f\xc3\xb8dt i Paris av foreldre som var kalvinister, og han ble utdannet innen forretningsvirksomhet.\n_START_SECTION_\nLitter\xc3\xa6r karriere\n_START_PARAGRAPH_\nDa hans far d\xc3\xb8de i 1620 beveget han seg derimot inn i de litter\xc3\xa6re sirkler. Han skaffet seg snart et omd\xc3\xb8mme, skj\xc3\xb8nt han skrev ingenting p\xc3\xa5 mange \xc3\xa5r. Han ble gjort til kompilator og sekret\xc3\xa6r for kongen. I 1629 ble hans hus en slags salong for en gruppe som kom sammen for samtale over litter\xc3\xa6re emner, og for \xc3\xa5 lese og i fellesskap diskutere hverandre arbeider. Gruppen besto blant av Jean Chapelain, Claude Favre de Vaugelas, Antoine Godeau, Jean Desmarets de Saint-Sorlin, Jean-Louis Guez de Balzac og Vincent Voiture._NEWLINE__NEWLINE_Kardinal Richelieu tilb\xc3\xb8d gruppen sin beskyttelse og p\xc3\xa5 den m\xc3\xa5ten ble det franske akademi opprettet med den hensikt \xc3\xa5 beskytte det franske spr\xc3\xa5k. Dets f\xc3\xb8rste m\xc3\xb8te ble holdt i Conrarts hus. Han ble enstemmig valgt til sekret\xc3\xa6r, og hold disse pliktene i f\xc3\xb8rtitre \xc3\xa5r, fram til han d\xc3\xb8de i 1675. De regnet seg som \xc2\xabpurister\xc2\xbb, for \xc3\xb8vrig en spr\xc3\xa5klig nydannelse av nettopp det slag som de aktet \xc3\xa5 bekjempe._NEWLINE_I akademiets tidligste \xc3\xa5r spilte han en s\xc3\xa6rdeles viktig rolle ogs\xc3\xa5 ved utarbeidelsen av dets statutter og ved fordhanslingene med Richelieu om dets anerkjennelse og med kongen om hans approbasjon. Han klarte ogs\xc3\xa5 \xc3\xa5 vinne justisminister (chancelier) Pierre S\xc3\xa9guier som medlem og protektor av akademiet. _NEWLINE_Som l\xc3\xa6rd kompilator sammenstilte han 42 manuskriptbinder av sjeldne verker som senere ble oppbevart i Biblioth\xc3\xa8que de l'Arsenal i Paris. Det viktigste av hans skrevne tekster er han M\xc3\xa9moires sur l'histoire de son temps som ble utgitt av Louis-Jean-Nicolas Monmerqu\xc3\xa9 i 1825."